**Keszthely Város Önkormányzata Képviselő-testülete**

**21/2015. (IX.25.) önkormányzati rendelete**

**az Önkormányzat 2015. évi költségvetéséről**

**szóló 4/2015. (II. 5.) önkormányzati rendelet módosításáról**

Keszthely Város Önkormányzata Képviselő-testülete az államháztartásról szóló 2011. évi CXCV. törvény 34. §-a alapján az Önkormányzat 2015. évi költségvetéséről szóló 4/2015. (II. 5.) önkormányzati rendeletét (továbbiakban: Rendelet) az alábbiak szerint módosítja:

**1. §** A Rendelet 3. § (1)-(7) bekezdései az alábbiak szerint módosulnak:

**„3. §** (1) Keszthely Város Önkormányzata Képviselő-testülete az önkormányzat 2015. évi költségvetésének

a) költségvetési bevételét ***3.374.700*** eFt-ban,

b) finanszírozási bevételét  ***442.974*** eFt-ban,

c) **bevételeit összesen *3.817.674* eFt-ban,**

azaz ***hárommilliárd-nyolcszáztizenhétmillió-hatszázhetvennégyezer*** forintban az 1. sz. melléklet szerint,

d) költségvetési kiadásait ***3.786.232*** eFt-ban,

e) finanszírozási kiadásait 31.442 eFt-ban,

f) **kiadásait összesen *3.817.674* eFt-ban**,

azaz ***hárommilliárd-nyolcszáztizenhétmillió-hatszázhetvennégyezer*** forintban,

g) költségvetési hiányát ***411.532*** eFt-ban,

azaz ***háromszáznyolcvankilencmillió-harminckettőezer*** forintban állapítja meg.

(2) Az önkormányzat 2015. évi

a) működési célú költségvetési bevételei: ***3.022.944*** eFt,

b) működési célú költségvetési kiadásai: ***2.962.340*** eFt,

c)működési többlet:  ***60.604*** eFt a 2. sz. melléklet szerint.

(3) Az önkormányzat 2015. évi

 a) felhalmozási célú költségvetési bevételei: ***351.756*** eFt,

 b) felhalmozási célú költségvetési kiadásai:  ***823.892*** eFt

c) felhalmozási hiány: ***472.136*** eFt a 3. sz. melléklet szerint.

(4) Az önkormányzat 2015. évi költségvetési bevételeiből

 a) kötelező feladatok bevétele ***1.300.620*** eFt,

 b) önként vállalt feladatok bevétele ***2.074.080*** eFt,

 c) állami (államigazgatási feladatok) bevétele 0 eFt.

( 5) Az önkormányzat 2015. évi költségvetési kiadásaiból

1. kötelező feladatok kiadásai ***1.453.859*** eFt
2. önként vállalt feladatok kiadásai ***2.332.373*** eFt
3. állami (államigazgatási feladatok) kiadása 0 eFt.

(6) Az Önkormányzat a ***472.136*** eFt felhalmozási hiányt ***60.604*** eFt működési többletből és belső forrásból ***411.532*** eFt előző évi maradvány igénybevételével finanszírozza.

(7) A költségvetési rendeletnek részét képezik az 1-18. számú mellékletek. Az önkormányzat 2015. évi összes bevétele és kiadása ***3.817.674*** eFt a 4. sz. és a 7. sz. mellékletek szerint.”

**2. §** A Rendelet 5. § (1) – (4) és (6) bekezdései az alábbiak szerint módosulnak:

**„5. §** (1) Az Önkormányzat megtervezett tartalékainak összege ***70.703*** eFt.

(2) Az általános tartalék összege: ***6.820*** eFt.

(3) Az általános tartalékból ***4.685*** eFt felhasználásáról a Képviselő-testület, ***2.135*** eFt felhasználásáról a polgármester jogosult dönteni.

(4) A céltartalék összege ***63.883*** eFt. A céltartalékból ***15.279*** eFt működési, ***48.604*** eFt fejlesztési célú tartalék.

a) A céltartalékból pályázati önrészre ***48.804*** eFt fordítható, melyből

aa) KEF pályázati önrészére 200 eFt,

ab) épületenergetikai fejlesztésekre 21.954 eFt,

ac) egyéb pályázati költségekre ***26.650*** eFt.

b) A céltartalékból

ba) Keszthely hazavár otthonteremtési programra 3.000 eFt.”

„(6) A céltartalékból 7.769 eFt a polgármester saját hatáskörű felhasználására áll rendelkezésre, melyből 5.769 eFt Keszthely város egyéni választókerületei városfejlesztési elképzeléseinek megvalósítására – választókerületenként 500 eFt, valamint a 2014. évi maradvány összegéből 1.944 eFt fordítható.

A képviselő-testület állandó bizottságai jogosultak ***4.310*** eFt céltartalék felhasználására a következők szerint:

a) a Városstratégiai Bizottsága 990 eFt-ot városüzemeltetési feladatokra és a turizmus minőségi fejlesztéseire,

b) az Emberi Erőforrások Bizottsága oktatási, kulturális és szociális feladatokra ***1.650*** eFt-ot, sporttámogatásra ***1.670*** eFt-ot fordíthat.”

**3. §** A Rendelet 1-14. és 18. számú mellékletei helyébe e rendelet 1-15. számú mellékletei lépnek.

**4. §** E rendelet a kihirdetését követő napon lép hatályba.

|  |  |
| --- | --- |
| Ruzsics Ferenc | Dr. Horváth Teréz |
| polgármester | jegyző  |